Ny nedtur for hockeygutta
Norge starter mesterskapet i hviterussiske Minsk mot Italia 10. mai. Etter 2-6 og 1-5 mot kommende VM-motstander Tsjekkia for en uke siden, slapp ishockeylandslaget inn ytterligere seks mål mot Sverige - som venter 13. mai i VM - i Östersund onsdag kveld. Det gir 4-17 i målforskjell på tre kamper i løpet av en uke. Fredag venter en ny VM-oppkjøringskamp mot Tre Kronor i Sundsvall. Vålerenga-backen Stefan Espeland utliknet for Norge etter pasning fra Frölunda-løperen Mathis Olimb i 16. spilleminutt. Deretter måtte imidlertid keeper Lars Volden se fem pucker i nettmaskene bak seg. Nei fra Thoresen Landslagssjef Roy Johansen har ennå ikke fått testet alle sine VM-spillere. Kaptein Ole-Kristian Tollefsen, forrige VMs norske toppscorer Anders Bastiansen og Martin Røymark avsluttet nylig sesongen med sluttspillfinale mot Skellefteå og spiste middag med sitt klubblag Färjestad som avrunding i kveld. Patrick Thoresen (30) i KHL-klubben SKA St. Petersburg har takket nei til VM på grunn av småskader og Mats Zuccarellos (26) deltakelse i Minsk-mestertskapet 9. til 25. mai er høyst usikkert. Zuccarello er opptatt med sluttspillet i NHL for New York Rangers, som leder første rundes best av syv kamper serie med 2-1 over Philadelphia Flyers. To kvartfinaler Begge spilte for Norge i OL, der hockeygutta tapte 1-4 for B-VM nasjonen Østerrike i siste kamp i gruppespillet og 0-4 for vertsnasjonen Russland i kvalfiseringskampen om retten til å spille kvartfinale. Ishockeylandslaget gikk til kvartfinale i VM 2011 og 2012, men opplevde en nedtur og klarte ikke å gjenta suksessen under mesterskapet i Stockholm i fjor.
(Sverige-Norge 6-1) Bare to uker før VM-åpningen sliter hockeygutta med å holde buret rent.